Hvad betyder en negativ arbejdskapital?
En negativ arbejdskapital betyder helt konkret, at de kortfristede forpligtelser overgår de kortfristede aktiver. Dette betyder essentielt, at det er leverandørerne som finansierer virksomhedens drift, hvilket gør finansieringsbehovet mindre i virksomheden på kort sigt. På den anden side, kan det også være mere risikobehæftet at operere med en negativ arbejdskapital, da man ikke har nok omsætningsaktiver at sælge ud af, hvis virksomheden skulle komme i økonomiske problemer på kort sigt. Hvorvidt en negativ arbejdskapital er god eller dårlig for virksomheden afhænger dermed af forskellige faktorer.
Hvis en virksomhed sælger sine produkter kontant og betaler sine leverandører gennem lange kreditperioder, vil en negativ arbejdskapital ofte være ideal for virksomheden. Dette skyldes, at virksomhedens frie cash flow og rentabilitet ville stige i forbindelse med en negativ arbejdskapital, da man ville kunne få leverandørerne til at finansiere sin drift uden at optage kortfristet lån.
På den anden side, kan det være en risikabel strategi, at bruge kontanter fra kundesalg, før man betaler sine leverandører for de involverede varer eller råvarer. Dette kan dermed true virksomhedens overlevelse, hvis det ikke er muligt at omsætte inden for kort tid, så den kortfristet gæld kan indfries.